
Ministru kabineta noteikumi Nr. 604
Rīgā 2024. gada 10. septembrī (prot. Nr. 36 28. §)
Grozījumi Ministru kabineta 2021. gada 2. novembra noteikumos Nr. 729 "Noteikumi par reģionālās attīstības atbalstu Latvijas Republikā līdz 2027. gadam"
Izdoti saskaņā ar Komercdarbības atbalsta
kontroles likuma
12. panta 3. punktu
· Izdarīt Ministru kabineta 2021. gada 2. novembra noteikumos Nr. 729 "Noteikumi par reģionālās attīstības atbalstu Latvijas Republikā līdz 2027. gadam" (Latvijas Vēstnesis, 2021, 213. nr.) šādus grozījumus:
· 1. Papildināt ar 6.1 punktu šādā redakcijā:
· "6.1 Visā Latvijas Republikas teritorijā ieguldījumiem, uz kuriem attiecas Eiropas Parlamenta un Padomes 2024. gada 29. februāra Regula (ES) 2024/795, ar ko izveido Eiropas stratēģisko tehnoloģiju platformu (STEP) un groza Direktīvu 2003/87/EK un Regulas (ES) 2021/1058, (ES) 2021/1056, (ES) 2021/1057, (ES) Nr. 1303/2013, (ES) Nr. 223/2014, (ES) 2021/1060, (ES) 2021/523, (ES) 2021/695, (ES) 2021/697 un (ES) 2021/241 (OV L, 2024/795, 29.2.2024.), maksimāli pieļaujamo atbalsta intensitāti var palielināt ne vairāk kā par 10 % bruto subsīdijas ekvivalenta."
· 2. Papildināt ar 10.1 punktu šādā redakcijā:
· "10.1 Šo noteikumu 6.1 punkts stājas spēkā vienlaikus ar pozitīvu Eiropas Komisijas lēmumu par Latvijas reģionālā atbalsta kartes grozījumu saskaņošanu.  Viedās administrācijas un reģionālās attīstības ministrija pēc tam, kad Eiropas Komisija pieņēmusi lēmumu par Latvijas reģionālā atbalsta kartes grozījumu saskaņošanu, nosūta attiecīgu paziņojumu publicēšanai oficiālajā izdevumā "Latvijas Vēstnesis"."

